Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
GO TŠWA BOBOLOKELONG BJA RENA “Ke be ke Etša Khudu ka Legaping la Yona”
Dihlatse tša Jehofa
Dilo tše di Lego Gona
Dikgatišo tše di Lego Gona
MOGOLO yo mongwe wa nageng e itšego e lego François o re: “Go ile gwa tsoga dikgaruru ka morago ga diphenkgišano tšeo di bakilwego ke dikgetho, gomme se sa gapeletša Dihlatse tša Jehofa tše dikete go tšhaba magaeng a tšona. Go ile gwa thoma go ba le tlhokagalo ya dijo le dihlare, le gona tšeo di šetšego di be di bitša kudu. Dipanka di ile tša tswalela, gomme metšhene ya tšhelete ya hloka le sente ya lešidi goba ya se sa šoma.”
Ge bana babo rena le dikgaetšedi ba wetšwe ke dikotsi tša tlhago le tšeo di bakwago ke batho, ga re botše bao ba hlokago thušo gore ba ‘ruthele gomme ba khore.’ (Jak. 2:15, 16) Go e na le moo, re ba thuša ka dinyakwa tša bona tša nama. Ka mo go swanago, ka morago ga go amogela temošo ya gore go be go tlo wa tlala lekgolong la pele la nywaga, “barutiwa ba [ile ba] ikemišetša go romela tirelo ya thušo go bana babo bona bao ba dulago Judea, yo mongwe le yo mongwe wa bona go ya kamoo a bego a ka kgona ka gona.”—Dit. 11:28-30.
Bao ba thekgago modiro wa lefase ka bophara wa Dihlatse tša Jehofa ba ka kgodišega gore meneelo ya bona e dirišwa gabotse le ka tsela ya maleba. Na o ka kgona go thuša bana babo rena bao ba hlokago thušo? Na o kganyoga go thekga modiro wa go dira barutiwa? Ge e ba go le bjalo, “o se ke wa lesa go dira botse go bao bo ba swanetšego ge seatla sa gago se kgona go dira bjalo.”—Die. 3:27.
MEKGWA YEO BA BANGWE BA KGETHAGO GO NEELA KA YONA GO THEKGA MODIRO WA LEFASE KA BOPHARA
Meneelo ya tšhelete, mabenyabje goba dilo tše dingwe tša bohlokwa tša motho ka noši.
Akaretša le lengwalo leo le bontšhago gore tšhelete yeo goba dilo tšeo ke moneelo wa go lebanya.
Inšuranse: O ka dira moneelo wo ka go kgetha mokgatlo wo o dirišwago ke Dihlatse tša Jehofa gomme wa o ngwadiša gore o tšee inšuranse ya gago ya bophelo goba thulaganyo ya go rola modiro/phenšene.
Di-Stock le Di-Bond: Di-Stock le di-bond di newa mokgatlo woo o dirišwago ke Dihlatse tša Jehofa e le mpho ya go lebanya, goba di neelwa ka morago ga lehu la mong wa tšona.
Bakeng sa tsebišo e oketšegilego, o ka ikgokaganya le Accounting Office, e ka ba ka go ngwala goba ka mogala, ofising ya lekala yeo e hlankelago naga ya geno.
Ntšha Moneelo wa go Thekga Modiro wa Rena wa Lefase ka Bophara